Lav et referat af nedenstående tekst:

Tekst:
Han var bare et niveau over konkurrenter fra start til slut i Critérium du Dauphiné. Jonas Vingegaard vekslede nemlig sidste års andenplads til førstepladsen i det franske etapeløb. Danskeren sluttede oven i købet på andenpladsen på den sidste etape, og herefter var danskeren selvsagt mere end tilfreds med sin samlede sejr i det prestigefulde løb. - Det er kæmpestort stort for mig at vinde løbet, for det er et af de største løb i verden. Jeg er enormt glad og stolt over indsatsen. Undervejs har holdet støttet mig til perfektion, fortæller Vingegaard i vinderinterviewet. Vingegaard angreb endda sin nærmeste konkurrent i klassementet, Adam Yates, på de sidste kilometer af etapen. Og det var selvom, at Yates var mere end to minutter efter Vingegaard i kampen om den samlede sejr. - Jeg havde en god følelse på den sidste stigning, så derfor valgte jeg at angribe. Danskeren fortæller i samme ombæring, at formen er i top før Tour de France. - Jeg er glad for måden, jeg har vundet løbet på, og jeg føler mig i god form før Touren. Nu begynder de sidste forberedelser, siger Jumbo-Visma-rytteren. Danskerens flotte resultat præstation kommer knap tre uger før starten på Tour de France. Derfor må man sige, at han står stærkt frem mod årets helt store mål.

Referat:
Jonas Vingegaard vandt i sikker stil Critérium du Dauphiné for første gang i karrieren.